**Litt dugnadsinfo for 2023**

**Februar** – Akebakke bak Røde kors Hytta, og brattbakken i Nesby`n kjøres opp med

løypemaskin til vinterferie og Påske slik at vi har ett par alternative bakker på Ljøsheim for dagens

yngre generasjoner.

**Februar** – Forarbeid med å kjøre Scooter spor så vi får en såle der vi skal kjøre ut

materialer seinere på vinteren. Dette må gjentas en 3-4 ganger med noen dagers mellomrom.

**Mars** – Utkjøring med scooter av kloppe materialer for kloppedugnad til sommeren. Vi

kjørte denne helg ut 4 store pakker materialer på over 12 tonn denne gang. Nes Røde Kors er vår

støttespiller for utkjøring av Materialer på vinteren, og vi er evig takknemlig for disse folka som på sin

fritid hjelper oss hytteeiere så vi kan gå tørrskodd på kloppene over de bløte myrene på Ljøsheim.

**Mai** – La ut all info på dugnader planlagt for sommerhalvåret 2023.Dette ble lagt ut på FB

siden vår. All historikk sier att veldig mange av oss på Ljøsheim ser på denne FB-siden, mange hundre

(3-400) har i løpet av ett par tre dager sett våre innlegg, så dette må være den flotteste plassen vi

kan nå flest hytte eiere på en veldig fin måte.

**Juni** – Befaring og merking av Sti som skal klopp legges juli 2023. (sti som går av ifra

Sommerstien Ljøsheim-Fjellåa og til sør-enden av Grunna.)

**Juli** -Dugnad med å klopp legge sti som går av ifra Sommerstien Ljøsheim-Fjellåa og til

sør-enden av Grunna.

**Juli** -Rydding av vindfall, Sommer sti Moste- Skogvegen

**Juli** – Ryddet sti ifra Sør Grunna, på Østsiden til Grunnbekken i nord, så den kan klopp

legges neste sommer.

**August** – Ryddet stier generelt for vindfall. Det var på enkelte stier veldig mange trær som lå

over stiene og hindret fremkommeligheten.

**August** – lagd og montert 15 benker for bruk på spesielt kanefartdagen. I stedet for å kjøpe

halm/høy bunter til flere tusen hvert år, og med tanke på brannfaren ved og bruke disse halm/høy

bunter ved bålpanner, har vi nå 15 benker som kan brukes om igjen i mange, mange år.

**September** – Brattbakken i Nesby`n ryddet for trær og småbusker slik at ingen behøver å benytte

bremsene på akebrettet til vinteren. For øvrig en veldig fin akebakke for store og små.

**Oktober** – befaring og merke av sted og antall material lengder der materialer skal kjøres ut

med scooter til vinteren, så vi neste sommer kan klopp legge stien. (Sør Grunna, på Østsiden, til

Grunnbekken i nord)

**Oktober**– Entreprenør Sparingen AS kjørte kloppe materialer ifra Brumunddal til vår lagerplass.

Dette er materialer vi har fått for å benytte til klopping, og vi setter veldig pris på all hjelp vi får fra

Sparingen As når vi spør. Det er aldri Nei og få der, fantastisk med slike gode bidragsytere til

fellesskapet. Så Tusen takk for meget god hjelp til Entreprenør Sparingen AS.

**Oktober** – Haraldvangen fikk ny skigard. Det gamle tas ned og destrueres. En flott oppgradering på

en fin badeplass der mange små har lært og ta sine første svømmetak. Dette har vært ett spleiselag med Pihl og Nes Almenning.